Foto: Surxondaryo hokimi talaba qizga 1 mlrd so'mlik stipendiya sertifikatini topshirdi

Surxondaryo viloyati hokimi To'ra Bobolov 18 iyun kuni yoshlar festivali doirasida talaba qizga 1 milliard so'mlik sertifikat topshirgani aks etgan surat ijtimoiy tarmoqlarda tarqaldi. “Bugun.uz” holat yuzasidan ma'lumot olish uchun viloyat hokimligi matbuot kotibi Murodbek Davlatov bilan bog'landi.
Ta'kidlanishicha, ushbu sertifikat summasi jami 300 nafar talabaga taqdim etiladi. Suratdagi qiz Aziza Qosimova esa iqtidorli talabalar vakili sifatidagina hokimdan 1 millard so'mlik sertifikatni qabul qilib olgan.
2022/2023 o'quv yilida 8 oyga mo'ljallangan 2 bosqichli tanlov asosida 300 nafar talaba ajratib olinadi. Bunda 4 oydan, ya'ni sentyabr–dekabr oylari uchun 150 nafar talaba, mart–iyun oylari uchun 150 nafar talabaga stipendiya berilishi rejalashtirilgan.
Surxondaryo viloyatidagi oliy ta'lim muassasalari talabalari o'rtasida o'tkaziladigan “Viloyat hokimi stipendiyasi” tanlovi avgust oyida Yoshlar ishlari agentligi viloyat boshqarmasi Telegram kanali orqali e'lon qilinadi va maxsus bot orqali ro'yxatdan quyidagi nominatsiyalar orqali hujjat topshiriladi:
Ro'yxatdan o'tgan talabalar maxsus komissiyaga hujjat topshiradi. Maxsus komissiya tomonidan ko'rib chiqilib, tanlov g'oliblari aniqlanadi. Har bir bosqich g'oliblari 4 oy mobaynida stipendiya oladi. Ushbu tanlovda faqat Surxondaryo viloyatidagi oliy ta'lim muassasalarida ta'lim shakli kunduzgi bo'lgan, bakalavriat bosqichida tahsil olayotgan talabalar ishtirok etishi mumkin.
 O'zbekistonda nomdor stipendiyalarni berishdagi korruptsiya va qarindosh-urug'chilik bo'yicha jiddiy tekshiruvlar boshlanadi
Eslatib o'tamiz, Vazirlar Mahkamasining 2021 yil 8 noyabr kungi qarori bilan bakalavriat va magistratura talabalari uchun Prezident va davlat stipendiyalarini tayinlash tartibi tasdiqlangandi.